A közös vállalkozás hatásköre (521/2008/EK tanácsi rendelet)

Célkitűzések Az Üzemanyagcella- és Hidrogéntechnológiai közös vállalkozás hozzájárul a hetedik keretprogram végrehajtásához, és különösen az „Együttműködés” egyedi program „energia”, „nanotudományok, nanotechnológiák, anyagtudomány és új gyártástechnológiák”, „környezetvédelem (beleértve az éghajlatváltozást is)” és „közlekedés (beleértve a repüléstechnikát is)” témaköreinek megvalósításához. Különösen: — célul tűzi ki, hogy Európa vezető szerepet töltsön be az üzemanyagcella- és hidrogéntechnológiák terén, elősegítve a piaci áttörést az üzemanyagcella- és hidrogéntechnológiák terén, és ezáltal lehetőséget adva a kereskedelmi, piaci alapon működő erőknek, hogy jelentős közhasznot hajtsanak, — koordináltan támogatja a kutatást, technológiafejlesztést és demonstrációt (a továbbiakban: KTD) a tagállamokban és a hetedik keretprogramhoz társult országokban (a továbbiakban: társult országok) a piaci hiányosságok áthidalása érdekében, összpontosít a piacképes felhasználások fejlesztésére, és ezáltal segíti az üzemanyagcella- és hidrogéntechnológia mielőbbi bevezetésére tett további ipari erőfeszítéseket, — támogatja az üzemanyagcella- és hidrogéntechnológiára irányuló közös technológiai kezdeményezéssel kapcsolatos KTD-prioritások megvalósítását, mégpedig támogatások odaítélésével, pályázati versenyfelhívásokat követően, — ösztönzi a köz- és magánszférabeli forrásokból finanszírozott, üzemanyagcella- és hidrogéntechnológiába történő nagyobb volumenű kutatási befektetéseket a tagállamokban és a társult országokban. Feladatok — az üzemanyagcella- és hidrogéntechnológiával foglalkozó közös technológiai kezdeményezés létrehozása és hatékony irányítása, — kritikus tömeg elérése a kutatási erőfeszítések tekintetében, kellő bizalmat teremtve ezzel az iparban, a köz- és magánszférabeli befektetők, a döntéshozók és egyéb érdekeltek körében, ahhoz, hogy csatlakozzanak egy hosszú távú programhoz, — további ipari, nemzeti és regionális KTD-befektetések mobilizálása, — KTD integrálása; törekvés a hosszú távú fenntarthatóság és az ipari versenyképesség költségekkel, teljesítménnyel és tartóssággal kapcsolatos céljainak elérésére, és a technológiai szűk keresztmetszetek kiiktatása, — az innováció és az új értékteremtési láncok kialakulásának ösztönzése a kkv-k bevonásával is, — az ipar, az egyetemek és kutatóintézmények interakciójának elősegítése az alapkutatásban is, — a hetedik keretprogram célkitűzéseinek megfelelően tevékenységeiben a kkv-k részvételének elősegítése, — az összes tagállam és társult ország intézményei részvételének ösztönzése, — átfogó társadalmi-technológiai-gazdasági kutatás végzése a technológiai haladásnak és a piacra lépés nem technológiai akadályainak az értékelése és nyomon követése érdekében, — kutatás végzése új szabályozások és szabványok kidolgozásának, illetve az érvényben lévők felülvizsgálatának céljából a piacra lépés mesterséges akadályainak felszámolása, valamint a helyettesíthetőség, az átjárhatóság, a határokon átnyúló hidrogénkereskedelem és az exportpiacok támogatása érdekében, és eközben a zavartalan működés biztosítása, az innováció meggátolása nélkül, — kommunikációs és információterjesztési tevékenységvállalás és megbízható információk nyújtása a nyilvánosság eredményesebb tájékoztatása érdekében, a hidrogéntechnológiák biztonságosságának, környezetre gyakorolt kedvező hatásának, az alkalmazásukból eredő ellátási biztonságnak, az alacsonyabb energiaköltségnek és a foglalkoztatás bővülésének megismertetése a közvéleménnyel, — egy többéves megvalósítási terv létrehozása, — a közösségi pénzeszközök rendelkezésre bocsátása, valamint a KTD-tevékenységek végrehajtásához szükséges, a magánszférából és egyéb közszférából származó források mozgósítása, — a KTD-tevékenységek maradéktalan végrehajtásának és a forrásokkal való hatékony és eredményes gazdálkodásnak a biztosítása, — a projektekről szóló információk közzététele és terjesztése, ideértve a résztvevők nevét, a KTD-tevékenységek eredményeit és az FCH közös vállalkozás pénzügyi hozzájárulásának összegét, — azon jogi személyek értesítése az Európai Beruházási Banktól felvehető hitelekről, amelyek az FCH közös vállalkozással már támogatási megállapodást kötöttek, különös tekintettel a hetedik keretprogram alapján létrehozott kockázatmegosztási pénzügyi mechanizmusra, — nagyfokú átláthatóság és tisztességes verseny biztosítása minden pályázó számára, egyenlő hozzáférési feltételekkel az FCH közös vállalkozás KTD-tevékenységeihez, függetlenül attól, hogy tagjai-e vagy sem a Kutatási Csoportnak vagy az Ipari Csoportnak (különös tekintettel a kkv-kra), — az ágazatban végbemenő nemzetközi fejlesztések nyomon követése és adott esetben részvétel a nemzetközi együttműködésben, — szoros együttműködés kialakítása és koordináció biztosítása a kutatási keretprogram és más európai, nemzeti és transznacionális tevékenységek, testületek és érdekeltek között, — az FCH közös vállalkozás céljainak megvalósulása tekintetében elért eredmények figyelemmel kísérése, — a célkitűzések eléréséhez szükséges minden egyéb tevékenység elvégzése.